
ДОКЛАДНА   ЗАПИСКА


 От  Кирил Стоев - Кмет на община Радомир 
  

Относно:  Предложение за включване на ОУ „Иван Вазов“ с. Извор в актуализирания Списъка на защитените училища в Република България за учебната 2024/2025 г.

Правно основание: чл. 17, ал. 1, т. 3, чл. 21, ал. 1, т. 23 и чл. 44, ал. 4  от ЗМСМА, както и във връзка с  чл. 54, ал. 2, ал. 4, ал. 5 и ал. 6  от Закона за предучилищното и училищното образование, Обн.- ДВ, бр. 79 от 13.10.2015г., в сила от 01. 08. 2016г.  и чл. 2, ал. 1 и чл. 5, ал. 1  от Постановление № 121 на Министерски съвет от 23.06.2017г. Обн. - ДВ, бр. 51 от 27.06. 2017г., в сила от 01.01.2018 г. 



  УВАЖАЕМИ ГОСПОДИН КИРИЛОВ,
  УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

  
По смисъла на чл. 54, ал. 2 от Закона за предучилищното и училищното образование защитено училище е училище, закриването, на което би довело до нарушаване на достъпа до образование на учениците в задължителна училищна възраст.
Съгласно чл. 2, ал. 1 от ПМС № 121 от 23.06.2017 г. за приемане на критерии за определяне на защитените детски градини и защитените училища и на условия и ред за тяхното допълнително финансиране, за защитено училище по смисъла на чл. 54, ал. 2 от Закона за предучилищното и училищното образование се определя училище, което, ако бъде закрито или преобразувано, най-малко 10 ученици от I до VII клас ще пътуват на не по-малко от 20 километра по наличната пътна мрежа до най-близкото друго общинско училище, в което се осъществява обучение в съответния клас.
Списъкът на защитените училища се актуализира ежегодно от Министерство на образованието и науката по мотивирано Предложение от кмета на общината след решение на общинския съвет. Критериите за определяне на защитени училища са свързани с обективните географски и демографски фактори, наличието на пътна инфраструктура, отдалечеността и капацитета на най-близкото друго училище.
Защитените училища получават ежегодно допълнително финансиране чрез бюджетите на първостепенните разпоредители с бюджет за брой деца в училище. 
Мотиви за необходимостта от включване на ОУ „Иван Вазов“ с. Извор в Списъка на защитените училища за учебната 2024/2025 г.:
1. ОУ „Иван Вазов“ с. Извор отговаря на критериите за защитено училище, посочени в ПМС № 121 от 23.06.2017 г. По данни, предоставени от директора, прогнозният брой на пътуващите деца е следния: През учебната 2024/2025 г. в ОУ „Иван Вазов” ще се обучават деца в подготвителна група и ученици от І до VII клас, разпределени в четири слети паралелки - общо 35 ученици и 2 деца от подготвителна група, като от тях пътуващи са 32 ученици и 1 дете от подготвителната група към училището. 
2. Осигурени са условия за целодневна организация на учебния процес при едносменен режим на обучение, като важен компонент са осигурените безплатна закуска и обяд за всички ученици. Училището работи и по схемите за осигуряване на плодове, мед и млечни продукти по Държавен фонд „Земеделие“.
3. Трайна тенденция към намаляване на броя на децата на територията на общината.
4. Голяма част от пътуващите ученици до училището са от социално слаби семейства.
5. Оставането на ОУ „Иван Вазов” - с.Извор в Списъка със защитените училища ще осигури равен достъп и качествено образование на обучаващите се  в него. Освен това, няма да се увеличи времето на пътуване на учениците, ще се намали вероятността от отпадане от училище на деца от социално слаби семейства и деца в риск, ще се даде сигурност и спокойствие на децата и на родителите, ще се запази броят на жителите в малките населени места, което ще забави процеса на обезлюдяване. За учениците от селските райони ще се запази възможността да се обучават в обичайната им среда, а за родителите - близостта на училището означава спокойствие и по-малък финансов ресурс.
6.  Средствата, полагащи се за училището въз основа на стандартите за едногодишна издръжка на учениците, няма да бъдат достатъчни за издръжката на училището.	
	Във връзка с гореизложеното и на основание чл. 54, ал. 2, ал. 4, ал. 5 и ал. 6  от Закона за предучилищното и училищното образование, Обн.- ДВ, бр. 79 от 13.10.2015г., в сила от 01. 08. 2016г.  и  чл. 2, ал. 1 и чл. 5, ал. 1  от Постановление № 121 на Министерски съвет от 23.06.2017 г. Обн. - ДВ, бр. 51 от 27.06. 2017 г., в сила от 01.01.2018 г. за приемане на критерии за определяне на защитените детски градини и защитените училища и на условия и ред за тяхното допълнително финансиране и включване в Списъка на защитените училища предлагам на Общински съвет - гр. Радомир, следния 

[bookmark: bookmark7]ПРОЕКТ ЗА РЕШЕНИЕ: 

1. Общински съвет - Радомир на основание чл. 21, ал. 1, т. 23 и чл. 21, ал. 2 от Закона за местното самоуправление и местната администрация, във връзка с чл. 17, ал. 1, т. 3 от същия и чл. 5, ал. 1 от ПМС № 121/ 23.06.2017 г. за приемане на критерии за определяне на защитените детски градини и защитените училища и на условия и ред за тяхното допълнително финансиране предлага


1. Основно училище „Иван Вазов“ -
село Извор, община Радомир;

да бъде включено в Списъка на защитените детски градини и училища за учебната 2024/2025 година.

	 2. Възлага на кмета на общината в изпълнение на т. 1 от настоящето решение и на основание чл. 5, ал.1 от ПМС № 121/23.06.2017 г. да внесе мотивирано предложение до Министерство на образованието и науката за включване на Основно училище „Иван Вазов” с. Извор, община Радомир, област Перник в актуализирания Списък на защитените училища за учебната 2024/2025 г.





                
 Приложения:

1. Мотивирано предложение от г-жа Милена Андонова - директор на 
            ОУ „Иван Вазов“ с. Извор, община Радомир, Вх. № АО-48-00-1097/12.07.2024 г.

                
 






   
ВНАСЯ,
КИРИЛ СТОЕВ
КМЕТ НА ОБЩИНА РАДОМИР

